ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 ก.ค. 2558

สรุปภาวะตลาดภาคเช้า : SET ปรับลง – SET ปรับลงต่อ หลังไม่มีปัจจัยหนุนตลาด และเคลื่อนไหวไปตามทิศทางของกลุ่มหลัก ซึ่งพลังงานยังมีทิศทางอ่อนแรง ปิดลบ -1.0% ตามราคาน้ำมันดิบและกังวลงบฯ PTTEP ส่วน ICT ซึ่งประคอง SET ก่อนหน้านี้ กลับมีแรงขายทำกำไรออกมา ปิดลบ -0.8% ขณะที่แบงก์ยังไม่ฟื้นตัวตามที่มอง ปิดลบเล็กน้อย -0.4% อย่างไรก็ตาม ติดตาม BBL และ SCB ที่จะประกาศงบฯวันนี้ หากมีแนวโน้มกำไรดีกว่าตลาดคาด จะกลับมาดึง Sentiment ของกลุ่มฯและหนุน SET ได้ ทั้งนี้ SET ปิดตลาดที่ 1469.99 จุด -9.32 จุด ด้วยมูลค่าซื้อขาย 1.3 หมื่นลบ. ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: มีแนวโน้มลงไปหาจุดต่ำเดิมที่ 1460-1465 จุด ส่วนภาพรวม SET ดูไม่ค่อยดี มีโอกาสทำจุดต่ำใหม่หรือหลุด 1460 จุด อย่างไรก็ตามมองแนวรับถัดไปอยู่ไม่ไกลที่ 1450 จุด ด้านภาพในระยะสั้นจะกลับมาดี ช่วงบ่ายควรยืนเหนือระดับ 1473 จุดก่อน กลยุทธ์ แม้ช่วงนี้ดูไม่ดี แต่มุมมองโดยรวมก็ยังน่าซื้อสำหรับการลงทุนหรือเล่นรอบที่แนวรับถัดไปบริเวณ 1450 จุด ส่วนการเก็งกำไรดูเสียเปรียบตามภาวะตลาดที่ไม่ดี ดังนั้นเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณทางเทคนิค ได้แก่ LIT (รับ 7.30 ต้าน 7.90 Cut 7.00)